
Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet módosításáról szóló rendelet-tervezet

1. Társadalmi, gazdasági, költségvetési hatások

A jogszabály tervezetnek a jelenleg hatályos jogszabályhoz képest a telekalakítások tekintetében van jelentős hatása. A településen elősegíti a beruházás megvalósulását.
2. Környezeti és egészségügyi hatások

A rendelet a természeti erőforrásokat nem veszélyezteti, illetve kimutatható, határértéket meghaladó környezet-terheléssel az egész településre vonatkozóan nem jár.

3. Adminisztratív terheket befolyásoló hatások

A rendelet az adminisztratív terheket nem befolyásolja.
4. A jogszabály megalkotásának szükségessége, a jogalkotás elmaradásának várható következményei
A rendelet módosítása részletesen szabályozza a telekalakításra vonatkozó szabályozást, megfelelve az egyes földügyi eljárások részletes szabályairól szóló 384/2016. (XII. 2.) Korm. rendelet előírásainak, ezzel elősegítve a beruházások megvalósulását, az utak, közterületek alakítását, kiépítését. Az útkorrekció elősegíti a város ipari övezetében az infrastruktúra fejlesztését, segítve a vállalkozások telephelyeinek megközelítését. A közterületi járdakapcsolat kialakítása elősegíti a közösségi közlekedés egységesítését. Az építési telek kialakításával az elaprózódott telkek értékesíthetővé válnak.
5. A jogszabály alkalmazásához szükséges személyi, tárgyi, szervezeti és pénzügyi feltételek

A jogszabály alkalmazásához szükséges személyi, tárgyi, szervezeti és pénzügyi feltételek rendelkezésre állnak.
